Kinnisvaraarendaja Arco Vara sõlmis koostöölepingu Eesti kerisetootjaga Saunum saunakeriste paigaldamiseks Tallinnas asuvasse Kodulahe arendusse. “Meie soov on panna alus pikemale partnerlussuhtele, et ka meie edaspidi valmivate kodude elanikud saaks nautida head ja tervislikku saunakogemust,” kinnitas Arco Vara juhatuse liige Miko-Ove Niinemäe.
#000002
Esimesed 16 saunakerist paigaldatakse praegu töös olevasse Kodulahe arenduse kortermajadesse. “Juba sügisel alustame aga järgmise etapi ehitust ja sinna on kavandatud 40 Saunumi saunaga korterit,” rääkis Miko-Ove Niinemäe. Tema sõnul sai valikut tehes määravaks Saunumi uudne tehnoloogia. “Me peame oluliseks kodud detailideni läbi mõelda ning kuna korterite puhul ei saa me rääkida puuküttega saunast, siis jätab elektrisaun tihti “õige” saunamehe külmaks. Meie soov oli pakkuda oma koduotsjatele ka korteritingimustes suurepärast saunakogemust ja koostöös Saunumiga saab see võimalikuks,” lisas Niinemäe.
#000003
Arco Vara juhi Miko-Ove Niinemäe kinnitusel on rõõm koostööd teha ka seetõttu, et Saunum on kohalik ettevõte. “Võimalusel eelistame partneritena Eesti firmasid, eriti kui teame, et nende pakutavate toodete kvaliteet küünib maailmatasemeni.” Saunumi tegevjuht Henri Lindal lisas omalt poolt, et Arco Vara Kodulahe kvartalis on projekteeritud lahendused ja tooted valitud keskkonnasõbralikkust ja energiasäästlikkust silmas pidades. “Arendajad on pannud suurt rõhku ka korterite sisekliimale ja nii tundus Saunumi toodete paigaldamine ka Saunumi kui sauna sisekliima tehnoloogia teerajaja jaoks ainuõige valik.”
#000006
Arco Vara Kodulahe elamuarendus asub Tallinnas Stroomi ranna ääres. I etapiga valmib hästi läbimõeldud planeeringuga elukeskkonda kokku 5 elamuhoonet 315 korteri ja 7 äripinnaga. Kolm maja on valmis ja müüdud, käib viimase kahe hoone ehitus, kus asub kokku 72 korterit. Praeguse seisuga on vabad veel vaid 5 korterit.
#000007
Kodulahe I etapi lõplik valmimine on kavandatud 2022. aasta II kvartalisse. Juba lähikuudel algab ka Kodulahe järgmise etapi – Kodulahe Rannakalda arenduse korterite müük. Ehituse algus on planeeritud käesoleva aasta sügisesse.
#000008
Arco Vara ehitusettevõte: miks on oluline oma tegevus sertifitseerida?
Arco Vara ainulaadne butiikelamu saavutas lõppkõrguse
Arco Vara teise kvartali tulemused näitavad valmiva kinnisvara müügitulu ootust
Arco Varal vabanes ärihoone müügist enam kui 4 miljonit eurot
Miks on Eesti ehitus ajale jalgu jäänud?
#000009